hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu es hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
A Wish lesz a következő Revolut? Megkapták az engedélyt az EU-tól | FinTechZone
írta LEMÁK GÁBOR | 2021. 07. 15. | Fintech kitekintő, Nemzetközi fintech hírek, Összes hír
e-commerce | open banking | pénzforgalmi intézmény | PSD2 | Wish
A több mint 500 millió felhasználóval rendelkező online piactér, a Wish mostantól pénzügyi szolgáltatásokat is nyújthat az EU-ban. A piacteret működtető ContextLogic pénzforgalmi szolgáltatások nyújtására kapott engedélyt, amellyel az EU összes tagállamában, így Magyarországon is végezhetnek fizetési műveleteket. A Wish – többek között – kibocsáthat fizetési kártyát, vezethet számlát, QR-kódos fizetést nyújthat a kereskedőknek, fizetőkapu, de akár Buy Now, Pay Later szolgáltatást kínálhat a webshopoknak az EU-ban.
Az EU legnépszerűbb fintech szolgáltatói (pl. Revolut, Monzo, Wise, Monese) jellemzően fizetési kártya, fizetési műveletek nyújtásával törtek be a pénzügyi szolgáltatások területére, amire később további szolgáltatásokat alapoztak (pl. több devizanemű számlavezetés, cashback programok, biztosítási szolgáltatások közvetítése, kriptokereskedés, kölcsön nyújtása stb.). A Wish útja akár ez is lehet, de várhatóan nem rövid távon.
Első lépés: fizetési szolgáltatások bevezetése
A Wish (ContextLogic) első lépésként arra használja fel az engedélyt, hogy kialakítsa azt az infrastruktúrát, amellyel saját maga biztosíthatja fizetési szolgáltatások lebonyolítását és közvetlenül csatlakozhat a kártyatársasági hálózatokhoz. A lépés mögött elsősorban költségracionalizálás áll, mivel a társaság (várhatóan) elérte azt a méretgazdaságos működési szintet, amelynél megéri saját maga számára kiépíteni a fizetési szolgáltatás nyújtásához szükséges hátteret, mint szolgáltatásként igénybe venni azt.
Ha pedig már rendelkezni fog ezzel az infrastruktúrával, akkor erre alapozva mások számára is nyújthat majd – szolgáltatásként – többek között paymet gateway szolgáltatásokat.
A Wish a megszerzett engedéllyel a saját kezébe vette az irányítást és a PSD2 által megnyíló további lehetőségekre alapozva újszerű fizetési/pénzügyi szolgáltatásokat valósíthat meg az elektronikus kereskedelemben.
E-commerce platformok a pénzügyi szolgáltatások területén
Érdemes lesz majd odafigyelni a következő években, milyen új szolgáltatásokat, megközelítéseket hoznak az e-kereskedelmi platformok (Klarna, Wish) a pénzügyi közvetítői rendszerben. A fintech és a BigTech cégek után az e-kereskedelmi platformok is helyet kívánnak szerezni a pénzügyi szolgáltatások piacán.
Az engedély megszerzését követően a ContextLogic holland leánycégének regionális vezetője úgy nyilatkozott,
nemcsak fizetési szolgáltatásokat akarnak nyújtani Európában, hanem ki akarják használni az ebben rejlő (pl. PSD2, open banking) további lehetőségeket is.
Minden, amit tudni akartál az Amazon pénzügyi szolgáltatásairól, 2019.12.11.
Pénzügyi szuperplatformmá válna a PayPal, 2021.02.24.
← MNB friss jelentés: 100-ból 77 esetben még mindig készpénzzel fizetünk. Lépniük kell a bankoknak Revolut: 800 millió dolláros újabb tőkebevonás →
A Szabadidő Központban (a KÖZGÁZ-on) végzett, a Duna bal partján. Kimaradt a bölcsi és a multikulti szocializáció az életéből, így lettek eretnek gondolatai. Néha kiengedik a zártosztályról, de már egyre ritkábban. A gumiszobából pattantak ki a FinTechZone, a FinTech Akadémia, a FinTech Verseny, a HUNFINTECH25 és a FinTechShow ötletek, amiket sajnos továbbiak is követnek majd. #fintechterapia #gumiszoba
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A bankok jövőjének kulcsa az adaptivitás megteremtése
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.